# COVID-19 nih caan saupi temtawnnak pawl

27 Pur (June) 2022

COVID-19 zawtnak a ngeimi minung tamdeuh nih zawt hmelchunhnak pawl kha caantawi chung an ngei i cu hnu zarh tlawmpawl chungah an dam hna. COVID-19 in dam thannak caan a rauh ning hi pakhat le pakhat aa dang cio. Cucu zeitluk fak in dah COVID-19 in na zawt timi cungah aa hngat. Cu zong ahcun a dang zawtnak pakhat khat na rak ngei chih le ngeih chih lo cung ah aa hngat kho fawn.

COVID-19 in zawt hnu ah caan saupi ngandamnak lei ah harnak a tongmi minung cheukhat an um hna. A caancaan ahcun ahmasat zawt hnu ah COVID-19 nih thla tampi chung a damlomi ah anmah le anmah kha aa ruahter hna. Cucu ‘COVID nih caan saupi temtawnnak’ tiah auh a si. COVID nih caan saupi temtawnnak cu zarh tampi le thla tampi a rau kho i, minung nih zawtnak hrik a ngeih lo tiang hmang a rau kho.

Caan saupi a tangmi COVID zawtnak cu fak piin COVID in a rak zawmi sinah a um deuh. Sihmanhsehlaw, COVID-19 in din te’n a zaw i siizung kal a rak hau lomi minung hmanh kha COVID nih caan saupi a temtawn khawh fawn rih hna.

## COVID nih caan saupi temtawnnak lei hmelchunhnak pawl

Caan saupi a tangmi COVID zawtnak nih zawt hmelchunh a phunphun a chuahpi khawh i aho paoh kha aa khatmi phun in a hnorsuang men hna lai lo. Zawt hmelchunhnak pawl cu zawtnak a langh hnu zongah aa pehzulh kho asilole COVID-19 in a dam cangmi sin zongah an hung kir than kho.

Zawt hmelchunhnak pawl le umtuning pawl ripawt pek bikmi ah aa telmi cu:

* thabatnak
* thawchuah i harhnak
* khuh pengnak
* tang fahnak
* hliahcaang fahnak
* eksisai tuah dingah zalak in thazaang umlo
* taklinhnak
* lufahnak
* ichinchiahnak lei harnak pawl le fiang tein khuaruah i harhnak (khuaruah khawhlonak)
* lungretheihnak asilole thinphannak.

**Caan saupi a tangmi COVID**

Caan saupi a tangmi COVID runven dingah a thabikmi lam cu COVID zawtnak hrik he zawtnak sin nangmah tein irunven kha a si.

COVID-19 tihnunnak pawl zorter ding ah a thabikmi lam cu khamnak sii ichunh a si.

Kherhlainak tuahmi nih a langhtermi ah COVID-19 zawtnak doh in raikhamnak sii aa chunmi minung cu raikhamnak sii aa chun lomi nakin caan saupi a tangmi COVID zawt hmelchunhnak pawl ripawt pekmi a tlawm deuh.

**Thawngthanhmi tamdeuh hngalhnak caaah**

A luancia zarh tlawmpal nak in tamdeuh lio ah COVID-19 naa chek i zawtnak na ngeih i damlo in na um ahcun, na siibawi kha chim.

Thawngthanhmi tamdeuh hmuhnak caah , [health.gov.au/covid19-vaccines-languages](http://www.health.gov.au/covid19-vaccines-languages) ah zoh, asilole Rampumpi huap Coronavirus Bawmhnak lei chawnhkhawhnak 1800 020 080 ah chawn. Manlo in holhlehnak lei riantuanpiaknak caah thim khawhmi 8 kha thim.